Deg tsekla timawit azayez d umsawal ttemlilin deg yiwen n wakud d yiwen n wadeg. S umata, ameskar n tewsatin-agi, yessefray γef wayen yettidir umdan yal ass deg ugraw-ines, ur yessenfalay ara γef yiman-is weḥd-s neγ γef wafrayen-is. Tuget n tewsatin ameskar nsent ur yettwassen ara ama d tamacahut ama d tamedyazt am d talγiwin tiwezlanin slid kra n yinnan bḥal wid n Ccix Muḥend d kra n yimedyazen yecban Si Mohand U Mḥend Yusef Uqasi, …